**ANUNȚ IMPORTANT PENTRU REZIDENȚI**

**Ministerul Sănătăţii anunţă că va organiza în perioada septembrie-octombrie 2019, a doua sesiune de schimbare a centrelor de pregătire pentru rezidenţi**

Depunerea  cererilor se va face la direcţiile de sănătate publică din centrele universitare în care se solicită continuarea pregătirii în perioada **4 septembrie 2019-16 septembrie 2019, inclusiv.**

Medicii rezidenti care solicita schimbarea centrului de pregatire in centrul universitar Cluj-Napoca vor depune dosarele în perioada **4 septembrie 2019-16 septembrie 2019, inclusiv** la sediul **Directiei de Sanatate Publica a Judetului Cluj, str.Constanta nr.5, et.1, camera 107 conform urmatorului program:**

**Luni - Joi : 10,00 - 15,00**

**Vineri : 10,00 – 12,00**

**Pentru această sesiune de schimbare a centrelor de pregătire au fost stabilite următoarele criterii pe baza cărora se vor analiza aceste solicitări:**

1. anul de rezidenţiat ( VI, VI…. I);
2. unic susținător al unui copil minor;
3. soț/soție cu loc de muncă în centrul universitar solicitat şi având în îngrijire copii
4. soț/soție cu loc de muncă în centrul universitar solicitat;
5. locuinţă în centrul universitar solicitat sau la mai puțin de 100 km;
6. părinţi bolnavi sau alte persoane în întreținere în centrul universitar solicitat
7. cadru didactic în centrul universitar solicitat

**În situaţiile în care numărul solicitărilor depășește numărul de locuri anunţat, cei în cauza pot  beneficia de detaşări pentru module de pregătire pentru care capacitatea de pregătire nu este depăşită.**

**În vederea schimbării centrului de pregătire, rezidenții interesați vor prezenta : cerere, avizele conducerii universităţilor de medicină şi farmacie sau ale facultăților de medicină din centrele implicate, după caz, avizul direcției de sănătate publică şi al unui coordonator de program, respectiv director de program în specialitatea în care sunt confirmați, din centrul universitar în care urmează să se pregătească.**

**Rezidenţii în medicină de familie vor prezenta numai avizul direcțiilor  de sănătate publică şi al coordonatorilor de program, de plecare şi de primire.**

**Rezidenţii pe post vor prezenta și avizul unității sanitare cu care au încheiat contract individual de muncă pe durată nedeterminată.**

**Toți solicitanții vor prezenta acte justificative privind motivele cererii.**

**Direcţiile de sănătate publică** vor transmite prin e-mail Ministerului Sănătăţii  tabelele cu solicitările înregistrate până cel târziu  la data de **19 septembrie 2019**.

Tabelele (în format Excel) cu solicitările înregistrate, vor cuprinde următoarele rubrici:

* numele şi prenumele;
* specialitatea;
* rezident pe loc/post
* unitatea sanitară de încadrare;
* anul de rezidenţiat;
* centrul universitar în care se pregăteşte;
* centrul universitar solicitat;
* motivele solicitării (pe scurt)

Analizarea cererilor depuse se va face în perioada 20-27 septembrie 2019, **iar afișarea cererilor admise/respinse se va face la data de 30 septembrie 2019 pe site-l Ministerului Sănătății.**

**Schimbarea centrelor de pregătire va fi operațională cu data de 15 octombrie  2019.**

[locuri disponibile sesiune transfer sept.2019](http://www.ms.ro/wp-content/uploads/2019/09/locuri-dispon.-sesiune-transfer-sept.2019.xlsx)